b'\n_START_ARTICLE_\nKorintbukta\n_START_PARAGRAPH_\nKorintbukta (gresk: \xce\x9a\xce\xbf\xcf\x81\xce\xb9\xce\xbd\xce\xb8\xce\xb9\xce\xb1\xce\xba\xcf\x8c\xcf\x82 K\xcf\x8c\xce\xbb\xcf\x80\xce\xbf\xcf\x82, Korinthiak\xcf\x8cs K\xcf\x8clpos) er en dyp og smale havbukt som skiller halv\xc3\xb8ya Peloponnes fra det greske hovedlandet. I enden av bukta i \xc3\xb8st danner Korintkanalen en menneskeskapt forbindelse gjennom det smale Korinteidet til Saroniabukta og Egeerhavet. I vest ender den i Rionstredet som utvider seg til den kortere Patrasbukten som er en del av Det joniske hav og hvor det smaleste punktet siden 2004 krysses av Rio-Antirio-broen._NEWLINE_Bukten grenser mot store administrative inndelinger (prefekturer): Etoloakarnania (Aetolia-Akarnania) og Fokis i nord, Boiotia i nord\xc3\xb8st, Attika i \xc3\xb8st, Korinthia i s\xc3\xb8r\xc3\xb8st og s\xc3\xb8r, og Akhaia i s\xc3\xb8rvest. Bukten er i en tektonisk bevegelse sammenlignbar til bevegelsene i deler av Island og Tyrkia, og vokser med 10\xc2\xa0mm i \xc3\xa5ret._NEWLINE_I middelalderen var bukten kjent som \xc2\xabLepantobukten\xc2\xbb grunnet den italienske formen for byen Nafpaktos.'